Foto: Dokters eer kind se onselfsugtige besluitDie foto wat wyd op sosiale media versprei word. Fotograaf onbekend. ŉ 11-jarige in China wat met breinkanker gediagnoseer is, het sy ouers versoek om sy organe te skenk sodra hy sterf. Liang Yaoyi se droom was om eendag ŉ dokter te word en mense se lewens te red. Hy het aan sy ouers gesê om sy organe te skenk was ŉ manier om dié droom te bewaarheid. Yaoyi is Vrydag oorlede. Dokters het voor Yaoyi se liggaam gebuig om eer te betoon voordat hulle sy organe uitgehaal het. Dié foto word wyd op sosiale media versprei wanneer lesers van die seun se onselfsugtige besluit te hore kom.